84 każ ġdid ta' coronavirus; ifiqu 167
Malta għandha 84 każ ġdid tal-coronavirus, filwaqt li fiequ 167 persuna. Dan irriżulta minn 3,044 swab test li saru. B'hekk f'Malta issa hawn total ta' 1,853 każ attiv. Id-dettalji ġew ikkonfermati mill-Ministeru għas-Saħħa fl-infografika li qed tiġi ppubblikata kuljum fuq il-paġna ta' Facebook. OFFICIAL COVID-19 figures for 04•11•2020Chris Fearne | MaltaGov | Health Promotion and Disease Prevention Directorate Posted by saħħa on Wednesday, November 4, 2020 Ilbieraħ kien hemm 106 każi ġodda tal-coronavirus . Minn dawn kien hemm: 16-il persuna li ħadu l-virus mingħand xi ħadd tal-familja 4 li ħaduh minn fuq il-post tax-xogħol 7 persuni li kellhom kuntatt dirett ma' nies bil-virus 2 każijiet minn barra minn Malta Każ minn attività soċjali Dan ifisser li mhix magħrufa l-oriġini ta' 76 każ. Dalgħodu, Newsbook.com.mt irrapporta li nstab każ pożittiv fost il-pazjenti residenti f'Dar Sant'Anna f'Għawdex. Każ ta' coronavirus f'Dar Sant'Anna f'Għawdex